เชิญชวนร่วมงานวันครูครั้งที่ 66 ในรูปแบบออนไลน์ เน้นกิจกรรมด้านวิชาการที่หลากหลาย
นายดิศกุล เกษมสวัสดิ์  เลขาธิการคุรุสภา เปิดเผยว่า สำนักงานเลขาธิการคุรุสภาเตรียมจัดงานวันครู ครั้งที่ 66 พ.ศ. 2565 ในวันอาทิตย์ที่ 16 มกราคม 2565 ภายใต้หัวข้อ "พลังครูยุคใหม่ สร้างคุณภาพคนไทยสู่สากล" โดยมีพลเอก ประยุทธ์ จันทร์โอชา  นายกรัฐมนตรี เป็นประธานในพิธีเปิดงานวันครู ในรูปแบบออนไลน์ มอบสารวันครูและพิธีคารวะครูอาวุโสนางสาวตรีนุช เทียนทอง รัฐมนตรีว่าการกระทรวงศึกษาธิการ เป็นประธานในพิธีของส่วนกลาง ณ หอประชุมคุรุสภา และพิธีคารวะครูอาวุโส ซึ่งภายในงานดังกล่าวมีกิจกรรมที่หลากหลาย ผ่านแพลตฟอร์มดิจิทัล www.วันครู.com อาทิ  การทำบุญตักบาตรและส่งการ์ดคาราวะครูออนไลน์ การถ่ายทอดสดพิธีการงานวันครู และการประกาศยกย่องเชิดชูเกียรติผู้ที่ได้รับรางวัลเกียรติยศของคุรุสภาและของหน่วยงานอื่นๆ  การปาฐกถา หม่อมหลวงปิ่น มาลากุล ครั้งที่ 5 สร้างพลังและแรงบันดาลใจส่งถึงครูยุคใหม่  การเสวนา แลกเปลี่ยน เรียนรู้ ประเด็นความท้าทายที่มีคำตอบจากประสบการณ์และมุมมองของครูผู้สร้างสู่คุณภาพของผู้เรียน (ภาคภาษาไทยและภาษาอังกฤษ) กิจกรรมส่งต่อ แบ่งปันเรื่องราวความสำเร็จและความภาคภูมิใจของต้นแบบครูและบุคลากรทางการศึกษา ผ่านนิทรรศการของผู้ได้รับรางวัล  พัฒนา ปรับเปลี่ยน เรียนรู้ เพื่อครูสู่ศิษย์ ผ่านหลักสูตรการพัฒนาผู้ประกอบวิชาชีพทางการศึกษาผู้ที่สนใจเข้าร่วมกิจกรรมได้ที่ www.วันครู.com  เข้ารับการพัฒนาได้ในระหว่างวันที่ 16 มกราคม – 31 พฤษภาคม 2565 (ลงทะเบียนฟรีไม่มีค่าใช้จ่าย) และรับชมการถ่ายทอดสดวัที่ 16 มกราคม 2565 ที่ https://www.facebook.com/Khurusaphaofficial/